ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Οκτωβρίου 1998 για κοινοτική χρηματοδοτική ενίσχυση στο πλαίσιο της εξάλειψης της ευλογιάς των προβάτων στην Ελλάδα [κοινοποιηθείσα υπό τον αριθμό Ε(1998) 3118] (Το κείμενο στην ελληνική γλώσσα είναι το μόνο αυθεντικό) (98/604/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 3 παράγραφος 4,

Εκτιμώντας:

ότι η Επιτροπή εξέδωσε την απόφαση 97/658/ΕΚ, της 1ης Οκτωβρίου 1997, σχετικά με τη χρηματοδοτική συνδρομή της Κοινότητας στην εξάλειψη της ευλογιάς των προβάτων στην Ελλάδα (3) 7 ότι η εν λόγω χρηματοδοτική συνδρομή της Κοινότητας μπορούσε να ληφθεί για τις εστίες ευλογιάς των προβάτων που εμφανίστηκαν μεταξύ του Νοεμβρίου 1995 και του Δεκεμβρίου 1996 7

ότι έχουν εκδηλωθεί νέες εστίες ευλογιάς των προβάτων στην Ελλάδα κατά τη διάρκεια του έτους 1997, ότι, δεδομένου ότι η εμφάνιση της εν λόγω νόσου αποτελεί σοβαρό κίνδυνο για το κοινοτικό ζωικό κεφάλαιο αιγοπροβάτων, θεωρήθηκε σκόπιμο να επιδιωχθεί η εξάλειψή της, ιδίως με τη χρηματοδοτική συνδρομή της Κοινότητας στην αντιστάθμιση των απωλειών των κτηνοτρόφων 7

ότι, μόλις η εμφάνιση της ευλογιάς των προβάτων επιβεβαιώθηκε επίσημα, οι ελληνικές αρχές κοινοποίησαν ότι έλαβαν τα κατάλληλα μέτρα, συμπεριλαμβανομένων των μέτρων που απαριθμούνται στο άρθρο 3 παράγραφος 2 της απόφασης 90/424/ΕΟΚ, καθώς και εκείνων που προβλέπονται από την οδηγία 92/119/ΕΟΚ του Συμβουλίου, της 17ης Δεκεμβρίου 1997, για τη θέσπιση γενικών κοινοτικών μέτρων για την καταπολέμηση ορισμένων ασθενειών των ζώων καθώς και ειδικών μέτρων για τη φυθαλιδώδη νόσο των χοίρων (4), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας 7

ότι πληρούνται οι όροι για χορήγηση κοινοτικής χρηματοδοτικής συνδρομής 7

ότι η χρηματοδοτική συνδρομή της Κοινότητας θα καταβληθεί αφού διαπιστωθεί ότι έχουν ληφθεί τα κατάλληλα μέτρα και ότι οι αρχές διαβίβασαν όλα τα στοιχεία που ζητήθηκαν εντός των προβλεπόμενων προθεσμιών 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Ελλάδα δύναται να λάβει κοινοτική χρηματοδοτική συνδρομή για τα κρούσματα ευλογιάς των προβάτων που εμφανίστηκαν κατά τη διάρκεια του έτους 1997.

Άρθρο 2

1. Με την επιφύλαξη των ελέγχων που πραγματοποιούνται, η κοινοτική συνδρομή χορηγείται μετά από υποβολή των δικαιολογητικών εγγράφων.

2. Τα δικαιολογητικά έγγραφα που αναφέρονται στην παράγραφο 1 περιλαμβάνουν:

α) επιδημιολογική έκθεση για κάθε εκμετάλλευση στην οποία έχουν σφαγεί ζώα. Η έκθεση περιλαμβάνει τουλάχιστον τις πληροφορίες που αφορούν τα ακόλουθα θέματα:

i) μολυσμένες εκμεταλλεύσεις:

- τόπος και διεύθυνση,

- ημερομηνία υπόνοιας της εμφάνισης της νόσου και ημερομηνία επιβεβαίωσής της,

- αριθμός των ζώων, ανά είδος και κατηγορία, που έχουν σφαγεί και καταστραφεί και τη σχετική ημερομηνία,

- μέθοδος σφαγής και καταστροφής,

- είδος και αριθμός των δειγμάτων που έχουν συλλεγεί και εξεταστεί κατά τη στιγμή της υπόνοιας της εμφάνισης της νόσου και τα αποτελέσματα των σχετικών εξετάσεων,

- είδος και αριθμός των δειγμάτων που έχουν ληφθεί και εξεταστεί κατά τη στιγμή του αποπληθυσμού των μολυσμένων εκμεταλλεύσεων και τα αποτελέσματα των σχετικών εξετάσεων,

- εικαζόμενη προέλευση της μόλυνσης βάσει ολοκληρωμένης επιδημιολογικής ανάλυσης 7

ii) εκμεταλλεύσεις επαφής:

- όπως αναφέρεται στο σημείο i), πρώτη, τρίτη, τέταρτη και έκτη περίπτωση,

- μολυσμένη εκμετάλλευση (όπου έχουν εκδηλωθεί κρούσματα) με την οποία έχει επιβεβαιωθεί ή υπάρχει υπόνοια επαφής 7

β) χρηματοοικονομική έκθεση στην οποία περιλαμβάνεται κατάλογος των δικαιούχων και διεύθυνσή τους, ο αριθμός των ζώων που έχουν σφαγεί, η ημερομηνία της σφαγής και το ποσό που έχει πληρωθεί.

Άρθρο 3

1. Η αίτηση πληρωμής που συνοδεύεται από τα δικαιολογητικά έγγραφα τα οποία αναφέρονται στο άρθρο 2, υποβάλλεται στην Επιτροπή πριν την 1η Δεκεμβρίου 1998.

2. Η Επιτροπή αποφασίζει για την ενίσχυση πριν την 15η Απριλίου 1999. Ενημερώνει, πριν την 1η Μαΐου 1999, τα κράτη μέλη στο πλαίσιο της μόνιμης κτηνιατρικής επιτροπής σχετικά με την απόφαση που έχει ληφθεί για τους σκοπούς της αξιολόγησης.

Άρθρο 4

1. Η Επιτροπή, σε συνεργασία με τις αρμόδιες εθνικές αρχές, δύναται να πραγματοποιεί επιτόπιους ελέγχους για να εξασφαλίζει την εφαρμογή των μέτρων και στον έλεγχο των δαπανών που πραγματοποιούνται.

Η Επιτροπή ενημερώνει τα κράτη μέλη σχετικά με τα αποτελέσματα των ελέγχων που διενεργούνται.

2. Τα άρθρα 8 και 9 του κανονισμού (ΕΟΚ) αριθ. 729/70 του Συμβουλίου, της 21ης Απριλίου 1970, περί χρηματοδοτήσεως της κοινής γεωργικής πολιτικής (5), εφαρμόζονται τηρουμένων των αναλογιών.

Άρθρο 5

Η παρούσα απόφαση απευθύνεται στην Ελλάδα.

Βρυξέλλες, 16 Οκτωβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 224 της 18. 8. 1990, σ. 19.

(2) ΕΕ L 168 της 2. 7. 1994, σ. 31.

(3) ΕΕ L 278 της 11. 10. 1997, σ. 26.

(4) ΕΕ L 62 της 15. 3. 1993, σ. 69.

(5) ΕΕ L 94 της 28. 4. 1970, σ. 13.